**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe**

**Συνεδρίαση Ομάδας Εργασίας “Surveillance”.**

Συνεδρίαση μέσω τηλεδιάσκεψης: Πέμπτη 23 Φεβρουαρίου 2022 10.00-12.00 (ώρα Βρυξελλών)

Ελληνική Αντιπροσωπεία: Αλέξης Αναγνωστάκης, ΔΣΑ

----------------------------------

Σύνοψη των πλέον σημαντικών.

1. Πρόταση για τα ηλεκτρονικά αποδεικτικά στοιχεία (e-evidence) και δεύτερο πρόσθετο πρωτόκολλο της σύμβασης της Βουδαπέστης περί του εγκλήματος στον κυβερνοχώρο.

Παρουσιάστηκε η κατάσταση του τριμερούς διαλόγου της πρότασης για τα ηλεκτρονικά αποδεικτικά στοιχεία (e-evidence), καθώς και οι νέες εξελίξεις σχετικά με το δεύτερο πρόσθετο πρωτόκολλο της Σύμβασης της Βουδαπέστης περί του εγκλήματος στον κυβερνοχώρο. Το πρωτόκολλο εγκρίθηκε από το Συμβούλιο Υπουργών του Συμβουλίου της Ευρώπης και θα είναι ανοικτό προς υπογραφή τον Μάιο του 2022. Η Ευρωπαϊκή Επιτροπή παρουσίασε προτάσεις για την υπογραφή και την επικύρωση του πρωτοκόλλου προς το συμφέρον της ΕΕ. Η τελική απόφαση ανήκει σε κάθε κράτος μέλος αλλά μπορεί να υιοθετηθεί κοινή θέση στο Πλαίσιο του Συμβουλίου. Το CCBE πρέπει να πιέσει τα κράτη μέλη να υπογράψουν τις κατάλληλες επιφυλάξεις/δηλώσεις σχετικά με τη συμμετοχή των δικαστικών αρχών και των αρχών εκτέλεσης. Στις 20 Ιανουαρίου 2022, ο European Data Protection Supervisor εξέδωσε γνώμη με παρόμοια συμπεράσματα με τις προτάσεις του CCBE.

Το CCBE θα εκπονήσει σχετική επιστολή προς το Συμβούλιο και τα κράτη μέλη.

1. Πρόταση Κανονισμού για τις νέες εξουσίες και αρμοδιότητες της Europol.

Παρουσιάστηκε η προσωρινή συμφωνία μεταξύ του Ευρωπαϊκού Κοινοβουλίου και του Συμβουλίου, καθώς και η τελευταία απόφαση του European Data Protection Supervisor σχετικά με την Πρόταση Κανονισμού για τις νέες εξουσίες και αρμοδιότητες της Europol.

Μια τελευταία επιστολή θα απoσταλεί στους βουλευτές του ΕΚ πριν από την επίσημη έγκριση του κειμένου από την ολομέλεια του Ευρωπαϊκού Κοινοβουλίου.

Οι εθνικές αντιπροσωπείες καλούνται να αποστείλουν τις παρατηρήσεις τους σχετικά με την προσωρινή συμφωνία.

1. Έγγραφο συζήτησης σχετικά με τα Βιομετρικά Στοιχεία Αναγνώρισης.

Η ομάδα εργασίας εξακολούθησε να συζητά τις εργασίες που πρέπει να αναληφθούν αναφορικά με τα βιομετρικά συστήματα αναγνώρισης. Τα μέλη συζήτησαν τους όρους εσωτερικής εργασίας της ομάδας που θα συντάξει το έγγραφο θέσης περί του ζητήματος. Θα πρέπει να λάβει χώρα και μια πρακτική ανάλυση που θα επικεντρώνεται με έμφαση στο νομικό επάγγελμα, καθώς το CCBE έχει προστιθέμενη αξία στο θέμα ως αμιγώς δικηγορική οργάνωση.

Υπενθυμίζεται ότι συμφωνήθηκε πως το CCBE θα πρέπει να υιοθετήσει σθεναρή στάση κατά της χρήσης βιομετρικών συστημάτων αναγνώρισης. Η φωνή της CCBE έχει σημασία και θεωρείται αξιόπιστη και αντικειμενική σε σύγκριση με ορισμένες άλλες οργανώσεις της κοινωνίας των πολιτών.

1. Σκάνδαλο “Pegasus’’

Μετά από τις νέες αποκαλύψεις σχετικά με τη χρήση του λογισμικού παρακολούθησης “Pegasus’’ στην Πολωνία, η προεδρία του CCBE εξέδωσε δήλωση για το σκάνδαλο.

Στις 15 Φεβρουαρίου 2022, ο European Data Protection Supervisor κατέληξε σε προκαταρκτικές παρατηρήσεις σχετικά με την κατάχρηση του λογισμικού υποκλοπής. Θεωρείται πως το άνω λογισμικό υποκλοπής έχει τη δυνατότητα να προκαλέσει πρωτοφανείς κινδύνους στα θεμελιώδη δικαιώματα και ελευθερίες, στη δημοκρατία και το κράτος δικαίου.

Συμφωνήθηκε πως θα πρέπει να συνταχθούν πιο συγκεκριμένα συμπεράσματα μετά την άνω δήλωση. Το CCBE θα πρέπει να έρθει σε επαφή με τα θεσμικά όργανα της ΕΕ και να διερευνήσει το νομικό πλαίσιο.

Η Ομάδα Εργασίας συζήτησε το ενδεχόμενο στρατηγικών νομικών προσφυγών. Προτάθηκε προς τούτο να επικοινωνήσει με τον πρόεδρο του Δικηγορικού Συλλόγου της Βουδαπέστης καθώς και πολωνούς δικηγόρους (βλ. Mikołaj PIETRZAK).

Κατόπιν αιτήματος της πολωνικής αντιπροσωπείας, το CCBE θα μπορούσε επίσης να παρέμβει ενώπιον του ΕΔΑΔ στις υποθέσεις 72038/17 και 25237/19, Mikołaj PIETRZAK κατά Πολωνίας και BYCHAWSKA-SINIARSKA και άλλοι κατά Πολωνίας.

Η πολωνική αντιπροσωπεία θα έρθει σε επαφή με τους χειριστές της υπόθεσης πολωνούς δικηγόρους.

Επόμενη συνάντηση: 31 Μαρτίου 2022 09.00-11.00 (ώρα Βρυξελλών, ώρα Κεντρικής Ευρώπης)